《少年行》
明代·林章

君不见长安侠少年，酒底高歌花底眠。
斗鸡走马千金散，何曾盗个官家钱。
一朝忽报边烽起，从军不待别妻子。
但言割地与和亲，不愁战死愁羞死。

作者简介：福建福清人，本名春元，字初文。万历元年举人。尝从戚继光于蓟镇，后侨居南京，坐事系狱。后旅居北京，以上书言事得罪，暴死狱中。有《林初文诗选》。